ᱢᱟᱫᱷᱩᱨᱤ ᱪᱟᱴᱚᱯᱟᱫᱷᱟᱭ

ᱢᱟᱫᱷᱩᱨᱤ ᱪᱟᱴᱚᱯᱟᱫᱷᱭᱟᱭ (᱑᱖ ᱰᱤᱥᱮᱢᱵᱚᱨ ᱑᱙᱔᱐ - ᱑᱙ ᱚᱠᱴᱚᱵᱚᱨ ᱒᱐᱑᱓) ᱫᱚ ᱠᱚᱞᱠᱟᱛᱟ ᱨᱤᱱᱤᱡ ᱢᱤᱫ ᱵᱟᱝᱜᱟᱞᱤ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱑᱙᱖᱐, ᱗᱐, ᱟᱨ ᱘᱐ ᱟᱱᱟᱜ ᱜᱮᱞᱟᱝ ᱨᱮ ᱦᱚᱲ ᱜᱚᱨᱚᱡᱽ ᱟᱠᱟᱫ ᱵᱟᱝᱜᱟᱞᱤ ᱯᱟᱹᱨᱥᱤ ᱛᱮ ᱟᱹᱰᱤ ᱜᱟᱱ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫᱼᱟ ᱾ 

ᱢᱟᱫᱷᱩᱨᱤ ᱪᱟᱴᱚᱯᱟᱫᱷᱭᱟᱭ ᱫᱚ ᱥᱮᱨᱮᱧ, ᱜᱚᱡᱚᱞ, ᱵᱟᱝᱜᱟᱞᱤ ᱟᱫᱷᱩᱱᱤᱠ ᱥᱮᱨᱮᱧ, ᱱᱟᱥᱮ ᱞᱟᱠᱪᱟᱨ ᱥᱮᱨᱮᱧ, ᱱᱚᱡᱽᱨᱩᱞ ᱥᱮᱨᱮᱧ, ᱟᱨ ᱨᱚᱵᱤᱱᱫᱽᱨᱚ ᱥᱚᱝᱜᱤᱛ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱡᱟᱭᱡᱩᱜᱽ ᱩᱭᱦᱟᱹᱨ ᱮ ᱛᱟᱦᱮᱸᱱᱟ ᱾ ᱩᱱᱤ ᱫᱚ ᱛᱤᱱᱟᱹᱝ ᱜᱟᱱ ᱵᱟᱝᱜᱟᱞᱤ ᱥᱮᱨᱮᱧ ᱞᱟᱹᱜᱤᱫ ᱞᱯᱮᱵᱮᱠ ᱥᱮᱨᱮᱧᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱛᱟᱭᱚᱢ ᱥᱮᱨᱢᱟ ᱫᱚ ᱥᱭᱟᱢᱟ ᱥᱮᱱᱮᱨᱮᱧ ᱨᱮ ᱮᱞᱵᱚᱢ ᱦᱚᱸᱭ ᱯᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾

 ᱜᱷᱟᱨᱚᱸᱡᱽ ᱥᱚᱦᱮᱫ 

ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱥᱤᱵᱽᱱᱟᱛᱷ ᱵᱟᱱᱫᱭᱚᱯᱟᱫᱷᱭᱟᱭ ᱾ ᱟᱡ ᱡᱟᱶᱟᱭᱟᱜ ᱧᱩᱛᱩᱢ ᱫᱚ ᱚᱨᱩᱱ ᱠᱩᱢᱟᱨ ᱪᱟᱴᱚᱯᱟᱫᱷᱭᱟᱭ ᱟᱨ ᱦᱚᱯᱚᱱ ᱮᱨᱟ ᱟᱜ ᱧᱩᱛᱩᱢ ᱫᱚ ᱨᱩᱯᱟ ᱪᱟᱴᱚᱯᱟᱫᱷᱭᱟᱭ ᱠᱟᱱ ᱛᱟᱠᱚᱣᱟ ᱾

 ᱮᱛᱚᱦᱚᱵ ᱡᱤᱭᱚᱱ 

ᱥᱚᱝᱠᱚᱨᱞᱟᱞ ᱵᱷᱚᱴᱟᱪᱟᱨᱭᱚ ᱟᱜ ᱠᱷᱟᱛᱟ ᱞᱮᱠᱟᱛᱮ ᱫᱚ, ᱢᱟᱫᱷᱩᱨᱤᱭᱟᱜ ᱡᱟᱱᱟᱢ ᱫᱚ ᱯᱟᱨᱠ ᱥᱴᱨᱤᱴ ᱨᱮᱱᱟᱜ ᱢᱤᱫ ᱱᱚᱨᱥᱤᱝ ᱦᱳᱢᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱩᱱᱤ ᱫᱚ ᱮᱛᱚᱦᱚᱵ ᱠᱷᱚᱱ ᱜᱮ ᱩᱛᱚᱨ ᱠᱚᱞᱠᱟᱛᱟ ᱨᱮ ᱵᱟᱞᱟᱨᱟᱢ ᱵᱳᱥ ᱜᱷᱟᱴ ᱦᱚᱨ ᱨᱮ ᱟᱡ ᱢᱟᱢᱚ ᱚᱲᱟᱜ ᱨᱮ ᱟᱡᱟᱜ ᱦᱟᱨᱟᱵᱩᱨᱩ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱢᱟᱱᱚᱛᱟᱱ ᱥᱤᱵᱽᱱᱟᱛᱷ ᱵᱚᱱᱫᱭᱚᱯᱟᱫᱷᱭᱟᱭ ᱫᱚ ᱢᱤᱫ ᱧᱩᱛᱩᱢᱟᱱ ᱠᱤᱨᱛᱚᱱᱤᱭᱟᱹ (ᱠᱤᱨᱛᱚᱱ ᱟᱛᱮ ᱥᱮᱨᱮᱧ) ᱤᱡ ᱮ ᱛᱟᱦᱮᱸ ᱠᱟᱱᱟ, ᱟᱨ ᱟᱡ ᱯᱟᱹᱪᱷᱞᱟᱹ ᱨᱮ ᱢᱤᱫ ᱩᱫᱽᱜᱟᱹᱣᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱫᱚ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱨᱢᱟ ᱠᱷᱚᱱ   ᱜᱮ ᱢᱟᱫᱷᱩᱨᱤ ᱫᱚ ᱦᱤᱱᱫᱩᱥᱛᱟᱱ ᱠᱞᱟᱥᱤᱠᱚᱞ ᱥᱮᱱᱮᱨᱮᱧ ᱨᱮ ᱥᱮᱨᱮᱧᱤᱭᱟᱹ ᱩᱢᱟ ᱰᱮ, ᱩᱥᱛᱟᱫᱽ ᱠᱮᱨᱟᱢᱛᱩᱞᱞᱟ ᱠᱷᱟᱱ ᱟᱨ ᱯᱚᱱᱰᱤᱛ ᱦᱚᱨᱤᱦᱚᱨ ᱥᱩᱠᱞᱟᱡᱤ ᱞᱮᱠᱟᱱ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱠᱚ ᱦᱚᱛᱮᱛᱮ ᱥᱮᱪᱮᱫ ᱚᱪᱚ ᱞᱮᱫᱮ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱪᱷᱟᱰᱟ ᱠᱟᱛᱮ ᱩᱱᱤ ᱫᱚ ᱧᱩᱛᱩᱢᱟᱱ ᱥᱮᱨᱮᱧᱤᱭᱟᱹ ᱢᱟᱱᱚᱛᱟᱱ ᱨᱚᱛᱷᱤᱱ ᱜᱷᱳᱥ ᱴᱷᱮᱱ ᱠᱷᱚᱱ ᱠᱤᱨᱛᱚᱱ ᱫᱚᱭ ᱥᱮᱪᱮᱫ ᱥᱮᱬᱟ ᱞᱮᱫ ᱛᱟᱦᱮᱸᱫ ᱾  

 ᱥᱮᱨᱮᱧ ᱡᱤᱭᱚᱱ 

ᱢᱟᱫᱷᱩᱨᱤ ᱫᱚ ᱑᱙᱕᱕ ᱨᱮ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ ᱚᱰᱤᱥᱚᱱ ᱮ ᱮᱢ ᱠᱮᱫᱼᱟ ᱟᱨ ᱜᱮᱯᱩᱱ ᱵᱚᱪᱷᱚᱨ ᱩᱢᱮᱨ ᱨᱮ ᱢᱤᱫ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱫᱼᱟ ᱾ ᱑᱙᱕᱙ ᱨᱮ ᱩᱱᱤ ᱫᱚ ᱯᱩᱡᱟ ᱮᱞᱵᱚᱢ ᱞᱮᱠᱟᱛᱮ ᱢᱮᱜᱟᱯᱷᱳᱱ ᱠᱷᱚᱱ ᱟᱡᱟᱜ ᱯᱩᱭᱞᱩ ᱨᱮᱠᱚᱨᱰ ᱮ ᱯᱟᱨᱥᱟᱞ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱵᱟᱨᱭᱟ ᱥᱮᱨᱮᱧ ᱞᱟᱹᱜᱤᱫ ᱥᱮᱱᱮᱨᱮᱧ ᱱᱚᱪᱤᱠᱮᱛᱟ ᱜᱷᱳᱥ ᱫᱚᱭ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ "ᱳᱞᱤ ᱳᱢᱚᱱ ᱠᱳᱨᱮ ᱱᱟᱭ" ᱟᱨ "ᱛᱳᱢᱮ ᱟᱢᱮ ᱯᱨᱚᱛᱷᱚᱢ ᱫᱮᱠᱷᱟ", ᱱᱚᱶᱟ ᱵᱟᱨᱭᱟ ᱥᱮᱨᱮᱧ ᱟᱡᱟᱜ ᱯᱩᱭᱞᱩ ᱥᱟᱯᱲᱟᱣ ᱨᱮ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱠᱮᱫᱼᱟ ᱟᱨ ᱵᱟᱝᱜᱟᱞᱤ ᱠᱚᱣᱟᱜ ᱨᱚᱢᱟᱱᱴᱤᱠ ᱥᱮᱨᱮᱧ ᱨᱮ ᱢᱤᱫ ᱛᱷᱚᱭ ᱛᱷᱟᱱ ᱮ ᱵᱮᱱᱟᱣ ᱠᱮᱫᱼᱟ ᱾  ᱯᱩᱭᱞᱩ ᱰᱤᱥᱠ ᱨᱮᱫᱚ ᱟᱡᱟᱜ ᱧᱩᱛᱩᱢ ᱢᱟᱫᱷᱩᱨᱤ ᱵᱟᱱᱫᱷᱭᱚᱯᱟᱫᱷᱭᱟᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ